Miliario de Santiaguiño de Antas

O miliario de Santiaguiño de Antas é un indicador de distancias romano situado na antiga Vía XIX do Itinerario de Antonino, xunto ao lugar de Santiaguiño, do concello de Mos. O miliario é unha columna de granito cilíndrico localizado no lugar onde o Itinerario de Antonino sitúa a mansión "Búrbida". A inscrición en referencia ó emperador da época é ilexibles. En épocas posteriores á romanización, coa intención de cristianizalo por ser considerado un elemento pagá, foi “crucificado”, é dicir, cuberto de cruces ó longo do fuste .

Segundo fontes orais, este miliario foi obxecto de prácticas relacionadas co culto á fertilidade, mediante fregas do ventre contra este.

A cronoloxía que se lle atribúe a este miliario coincidiría coa época do emperador Traxano, no século II. Tamén é coñecido cos nomes de O Marco ou Anta da Maniola por servir de deslinde entre as parroquias de Louredo e Guizán, do concello de Mos, e de Vilar de Infesta, do concello de Redondela.

Antes da sondaxe arqueolóxica dirixida por Rafael Rodríguez en 2007,  sobresaían do chan 1,70 m de altura. Descubriuse que ten unha altura de 3 m. Os traballos de iluminación nocturna posibilitaron detectar varios elementos epigráficos orixinais: letras soltas “D”, “O”, “V”, “X” e “SS”, e unha palabra “FILI?”. Tamén aparecen mútiples cruciformes de épocas posteriores a romana.

Este miliario é un dos elementos arqueolóxicos do Camiño Portugués.

 Notas 

 Véxase tamén 
 Bibliografía 



Categoría:Redondela
Categoría:Mos
Categoría:Gallaecia
Categoría:Miliarios romanos